CELEX: 22021D0036
Language: ro
Date: 2020-12-16 00:00:00
Title: Decizia nr. 3/2020 a Comitetului pentru transporturi terestre Comunitate/Elveția din 16 decembrie 2020 privind sistemul de redevențe pentru vehicule aplicabil în Elveția începând de la 1 iulie 2021 [2021/36]

18.1.2021   
               
               
                  RO
               
               
                  Jurnalul Oficial al Uniunii Europene
               
               
                  L 15/48
               
            
         DECIZIA nr. 3/2020 A COMITETULUI PENTRU TRANSPORTURI TERESTRE COMUNITATE/ELVEȚIA
         din 16 decembrie 2020
         privind sistemul de redevențe pentru vehicule aplicabil în Elveția începând de la 1 iulie 2021 [2021/36]
         COMITETUL PENTRU TRANSPORTURI TERESTRE COMUNITATE/ELVEȚIA,
         având în vedere Acordul dintre Comunitatea Europeană și Confederația Elvețiană privind transportul feroviar și rutier de mărfuri și călători (1) (denumit în continuare „acordul”), în special articolul 40 alineatul (6) și articolul 52 alineatul (4),
         întrucât:
         
                     (1)
                  
                  
                     În conformitate cu articolul 40 din acord, începând de la 1 ianuarie 2001 Elveția percepe o redevență nediscriminatorie pe vehicule pentru costurile pe care acestea le ocazionează („redevență aplicată traficului vehiculelor grele și legată de prestații”). Această redevență este diferențiată în funcție de trei categorii de norme de emisii (clase EURO).
                  
               
                     (2)
                  
                  
                     În acest scop, acordul stabilește, la articolul 40 alineatele (2) și (4), media ponderată a redevențelor, redevența maximă pentru categoria vehiculelor celor mai poluante, precum și diferența maximă dintre redevențele aferente diverselor categorii.
                  
               
                     (3)
                  
                  
                     În conformitate cu articolul 40 alineatul (6) din acord, Comitetul pentru transporturi terestre Comunitate/Elveția stabilește ponderea pe baza unor analize bienale, pentru a ține seama de evoluția structurii parcului de vehicule care circulă în Elveția și de evoluția standardelor EURO. Având în vedere modernizarea parcului de vehicule care circulă în Elveția, care implică faptul că din ce în ce mai multe vehicule respectă cele mai recente standarde EURO, este necesar să se adapteze distribuția categoriilor de standarde EURO în așa fel încât clasa de emisii EURO VI, cel mai puțin poluantă, să rămână în categoria cu cele mai mici redevențe, în timp ce clasele de emisii Euro IV și V să se încadreze în categoria cu cele mai mari redevențe.
                  
               
                     (4)
                  
                  
                     Din aceleași motive, este de asemenea necesar să se elimine reducerea de 10 % față de nivelul categoriei lor de redevență, prevăzută prin Decizia nr. 1/2011 a Comitetului pentru transporturi terestre Comunitate/Elveția (2), acordată vehiculelor din clasele de emisii EURO II și EURO III postechipate cu un sistem omologat de filtrare a particulelor,
                  
               DECIDE:
         
            Articolul 1
            Redevența aferentă traficului de vehicule grele legată de prestații pentru un vehicul a cărui greutate maximă autorizată nu depășește 40 de tone și care parcurge un traseu de 300 de km este de:
            
                        —
                     
                     
                        372,00 franci elvețieni pentru categoria de redevențe 1;
                     
                  
                        —
                     
                     
                        322,80 franci elvețieni pentru categoria de redevențe 2;
                     
                  
                        —
                     
                     
                        273,60 franci elvețieni pentru categoria de redevențe 3.
                     
                  
         
            Articolul 2
            Categoria de redevențe 1 se aplică tuturor vehiculelor admise în circulație înainte de intrarea în vigoare a standardului EURO VI.
            Categoria de redevențe 3 se aplică vehiculelor din clasa de emisii EURO VI.
         
         
            Articolul 3
            Decizia nr. 1/2011 se abrogă.
         
         
            Articolul 4
            Prezenta decizie intră în vigoare la 1 iulie 2021.
         
         
            Adoptată la Berna, 16 decembrie 2020.
            
               
                  Pentru Confederația Elvețiană
               
               
                  Președintele
               
               Peter FÜGLISTALER
            
            
               
                  Pentru Uniunea Europeană
               
               
                  Șeful delegației Uniunii Europene
               
               Elisabeth WERNER
            
         
         
            (1)  JO L 114, 30.4.2002, p. 91.
         
            (2)  Decizia nr. 1/2011 a Comitetului pentru transporturi terestre Comunitate/Elveția din 10 iunie 2011 privind acordarea unei reduceri a redevenței aplicate traficului vehiculelor grele și legate de prestații pentru vehiculele din clasele de emisii EURO II și III echipate cu un sistem omologat de reducere a particulelor (JO L 193, 23.7.2011, p. 52).